Hierzekrëpp

D'Hierzekrëpp (och alt Hiirzekrëppfréier Schreifweis oder Hiirsekrëpp) ass e Foussgängerwee am Quartier Neiduerf/Weimeschhaff vun der Stad Lëtzebuerg.

 Geographie 
Vun der Neiduerfer Strooss am Neiduerf aus, geet d'Hierzekrëpp op 254 Héichtemeter fort, leeft de Bierg aus a stéisst um Weimeschhaff op enger Héicht vun 327 m bei der Sainte-Sophie op d'Rue Marguerite de Busbach. De Pad huet knapps 170 Träppleken an eng Steigung vun eppes méi wéi 21 %.

 Numm 
Den Numm geet op d'Fudderkrëpp fir d'Hirschen aus dem fréiere Déieregaart vum Mansfeldschlass zeréckFernand Théato, an der Literatur (S. 60).
Trivia
Am Neiduerf gouf et fréier am Ufank vum Wee eng Wiertschaft mam Numm an der Hierzekrëpp, an där 1904 de Veräin Société de Secours gegrënnt gouf, aus där spéider d'Neiduerfer Musek ervirgoung.

 Biller 

 Kuckt och 
 Lëscht vu lëtzebuergesche Stroossennimm an der Stad

 Literatur 
 Théato, Fernand, and Chorale Sang a Klang. Kräiz a quier duerch d'Stad an d'Gemeng Lëtzebuerg. Pafendall: Chorale Sang & Klang, 2006. Print.

 Um Spaweck 

Kategorie:Neiduerf/Weimeschhaff